Document ID: 31985L0647

31985L0647
L 380/1
SLUŽBENI LIST EUROPSKE UNIJE
23.12.1985.
DIREKTIVA KOMISIJE
od 23. prosinca 1985.
o prilagodbi tehničkom napretku Direktive Vijeća 71/320/EEZ o usklađivanju zakonodavstava država članica u odnosu na kočne uređaje određenih kategorija motornih vozila i njihovih prikolica
(85/647/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1) kako je zadnje izmijenjena Direktivom 78/547/EEZ (2), a posebno njezine članke 11., 12. i 13.,
uzimajući u obzir Direktivu Vijeća 71/320/EEZ od 26. srpnja 1971. o usklađivanju zakonodavstava država članica u odnosu na kočne uređaje određenih kategorija motornih vozila i njihovih prikolica (3) kako je zadnje izmijenjena Direktivom Komisije 79/489/EEZ (4),
budući da je s obzirom na stečeno iskustvo i najnovija dostignuća u tehnici sada moguće postrožiti zahtjeve i bolje ih uskladiti s aktualnim ispitnim uvjetima;
budući da je sada također moguće donijeti propise koji se odnose na kočne sustave s napravama za sprečavanje blokiranja kotača; gdje su takve naprave ugrađene, zahtjeva se usklađenost s odgovarajućim odredbama ove Direktive;
budući da su odredbe ove Direktive u skladu s mišljenjem Odbora za prilagodbu tehničkom napretku direktiva usmjerenih na uklanjanje tehničkih prepreka trgovini u sektoru motornih vozila;
budući da je Komisija u svoje dvije komunikacije Vijeću o Godini sigurnosti u prometu 1986. (5) uključila u svoj program za zakonodavno djelovanje „poboljšanje postojeće direktive o kočenju” i budući da odredbe te nove direktive pridonose poboljšanju sigurnosti u cestovnom prometu,
DONIJELA JE OVU DIREKTIVU:
Članak 1.
Direktiva 71/320/EEZ mijenja se kako slijedi:
1.
Članak 2. zamjenjuje se sljedećim:
„Članak 2.
Niti jedna država članica ne smije odbiti dodjeljivanje EEZ homologacije tipa ili nacionalne homologacije tipa za vozilo s obzirom na njegove kočne uređaje, ako je to vozilo opremljeno uređajima navedenim u prilozima od I. do VIII. i od X. do XII. i ako ti uređaji zadovoljavaju zahtjeve određene u tim prilozima.”
2.
Prilozi I., II., III., IV., V., VII., VIII. i IX. Direktivi 71/320/EEZ ovime se izmjenjuju i dodaju se novi prilozi X., XI. i XII. u skladu s Prilogom ovoj Direktivi.
Članak 2.
1. Od 1. listopada 1986. niti jedna država članica ne smije iz razloga koji se odnose na kočne uređaje:
-
odbiti, s obzirom na tip vozila, dodjeljivanje EEZ homologacije tipa ni izdavanje preslike certifikata navedenog u zadnjoj alineji članka 10. stavka 1. Direktive 70/156/EEZ, ni dodjeljivanje nacionalne homologacije tipa, niti
-
zabraniti stavljanje u uporabu vozila,
ako su kočni uređaji tog tipa vozila ili tih vozila u skladu s odredbama Direktive 71/320/EEZ kako je zadnje izmijenjena ovom Direktivom.
2. Od 1. travnja 1987. države članice:
-
ne smiju više izdavati presliku certifikata navedenu u zadnjoj alineji članka 10. stavka 1. Direktive 70/156/EEZ za tip vozila čiji kočni uređaji nisu u skladu s odredbama Direktive 71/320/EEZ kako je zadnje izmijenjena ovom Direktivom,
-
mogu odbiti dodjeljivanje nacionalne homologacije tipa za tip vozila čiji kočni uređaji nisu u skladu s odredbama Direktive 71/320/EEZ kako je zadnje izmijenjena ovom Direktivom.
3. Od 1. listopada 1988. države članice mogu zabraniti stavljanje u uporabu vozila čiji kočni uređaji nisu u skladu s odredbama Direktive 71/320/EEZ kako je zadnje izmijenjena ovom Direktivom.
Članak 3.
Države članice donose odredbe potrebne za usklađivanje s ovom Direktivom prije 1. listopada 1986. i o tome odmah obavješćuju Komisiju.
Članak 4.
Ova je Direktiva upućena državama članicama.
Sastavljeno u Bruxellesu 23. prosinca 1985.

Labels: 7
8
15